Publication: Magyar Közlöny
Issue: MK-2002-114 (Year: 2002, Number: 114)
Era: 1990-2004
Section: a 82/2002. (IX. 4.) FVM—KvVM együttes rendelethez
Paragraph Index: 367

8. pont, illetve a 7. számú melléklet szerinti állatok elhelyezésére vonatkozó számításokra. 7.3. Az ökológiai gazdálkodó egységek együttmûködési megállapodást köthetnek a felesleges istállótrágya elhelyezésérõl kizárólag ökológiai gazdálkodást folytató gazdaságokkal vagy gazdálkodási egységekkel. Az együttmûködési megállapodás esetén a 7.1. pont szerinti határérték az együttmûködésben résztvevõk együttes területére vonatkozik. 7.4. Az ellenõrzõ szervezet a 7.1—7.3. pontokban foglaltaktól eltérõen a környezeti adottságok figyelembevételével (a talajtani adottságok, talajok nitrogénszolgáltató képessége, vízvédelmi szempontok, illetve egyéb nitrogéntrágyák használata szerint) szigorúbb határértéket is meghatározhat. 7.5. Az istállótrágya tárolónak és az alkalmazott érlelési, kezelési eljárásnak biztosítani kell, hogy a trágya sem közvetlenül, sem közvetetten ne okozzon környezetszennyezést talajba szivárgással, elfolyással, figyelemmel a felszín alatti vizek minõségét érintõ tevékenységekkel kapcsolatos külön jogszabályban foglaltakra. 7.6. A trágyatároló (kezelõ telep) kapacitásának meg kell haladni a szükséges legnagyobb kapacitásigényt, amely az évnek azt a leghosszabb idõszakát jelenti, amikor a talaj állapota a trágya kijuttatására nem alkalmas, természetvédelmi területeken lévõ gazdaság esetében a trágyázást tiltó idõszak kapacitásigénye a mértékadó, figyelemmel a vizek mezõgazdasági eredetû nitrátszennyezéssel szembeni védelmérõl szóló külön jogszabályban foglaltakra.

Source: https://magyarkozlony.hu/hivatalos-lapok/eb710bed6dfb189118ccf56032245da5984aac07/dokumentumok/83eafcc1bbf1bbb8c53dd907467e8c6009124a23/letoltes